smcproject/ml-wiki-sentences huggingface dataset:
ബ്രാഹ്മണർ അന്ന് പൂണൂൽ മാറ്റി പുതിയ പൂണൂൽ ധരിക്കുകയും പൂർവ ഋഷിമാരെ സ്മരിച്ച് അർഘ്യം ചെയ്യുന്നു.
ഉപാകർമ്മം എന്നാണ് ഈ ദിവസത്തെ ആചാരത്തിന് പേർ.
ഈ ദിവസം വേദോച്ചാരണവും മന്ദ്രോച്ചാരണവും നടത്തുന്നത് വളരെ ശുഭകരമായാണ് കണക്കാക്കുന്നത്.
ബ്രാഹ്മണ യുവാക്കൾ വേദ പഠനം തുടങ്ങുന്നതും ആദ്യമായി പൂണൂൽ ധരിക്കുന്നതും ഈ ദിവസമാണ്.
പൂണൂൽ ധരിക്കുന്നതോടെ അയാളുടെ അകക്കണ്ണ് അല്ലെങ്കിൽ വിഞ്ജാനത്തിൻറെ കണ്ണ് തുറന്നു എന്നാണ് സങ്കൽപ്പം.
ആവണീശ്വരം ഇംഗ്ലീഷ് വിലാസം https://ml.wikipedia.org/wiki/Avaneeswaram
9°02′13″N 76°51′12″E ﻿ / ﻿ 9.036993°N 76.853267°E ﻿ / 9.036993; 76.853267 കൊല്ലം ജില്ലയിലെ തലവൂർ , വിളക്കുടി പഞ്ചായത്തുകളിലായി പരന്നു കിടക്കുന്ന ഒരു പ്രദേശമാണ് ആവണീശ്വരം .
ദേശീയപാത 208 ൽ ( കൊല്ലം - തിരുമംഗലം ) കുന്നിക്കോട് നിന്നും 2 കിലോമീറ്റർ പത്തനാപുരംത്തേക്ക് മാറിയാണ് ആവണീശ്വരത്തിന്റെ സ്ഥാനം.
ശ്രാവണേശ്വരപുരം എന്ന വാക്ക് ലോപിച്ചാണ്  ആവണീശ്വരത്തുനു ആ പേര് ലഭിച്ചത്.
കൊല്ലം - ചെങ്കോട്ട  തീവണ്ടിപ്പാത , ആവണീശ്വരം വഴിയാണ്  കടന്നു പോകുന്നത്.
ആവണീശ്വരം റയിൽ‌വേസ്റ്റേഷൻ പണ്ട് മുതൽക്കേ പ്രസിദ്ധമാണ്.
കേന്ദ്ര സർക്കാറിന്റെ കീഴിലുള്ള ഫുഡ് കോർപ്പറേഷൻ ഓഫ് ഇന്ത്യയുടെ ഒരു സംഭരണ ശാല ഇവിടെ പ്രവർത്തിക്കുന്നുണ്ട്.
ആവറി ഓഗസ്റ്റ് ഇംഗ്ലീഷ് വിലാസം https://ml.wikipedia.org/wiki/Avery_August
ബെലിസിൽ ജനിച്ച ഒരു അമേരിക്കൻ ശാസ്ത്രജ്ഞനാണ് ആവറി ഓഗസ്റ്റ് (ജനനം, ഡിസംബർ 28, 1964) നിലവിൽ കോർണൽ സർവ്വകലാശാലയിലെ ഇമ്മ്യൂണോളജി പ്രൊഫസറും ഉപ പ്രൊവോസ്റ്റുമാണ്.
ബെലീസിലെ ബെലീസ് സിറ്റിയിലാണ് ആവറി ഓഗസ്റ്റ് ജനിച്ചത്.
ആഗസ്റ്റ് സർക്കാർ പ്രൈമറി വിദ്യാലയത്തിൽ പഠനത്തിന് ചേർന്നു.
തുടർന്ന് സെന്റ് മൈക്കിൾസ് കോളേജ് ഫോർ ബോയ്‌സിൽ ഉപരി പഠനത്തിന് ചേർന്നു (ബെലീസിലെ ഹൈസ്‌കൂളുകൾ എന്നാണ് അറിയപ്പെടുന്നത്) അവിടെ അദ്ദേഹം ഹൈസ്‌കൂൾ ഡിപ്ലോമ നേടി.
ബെലീസ് ടെക്നിക്കൽ കലാലയത്തിലെ ഒരു വർഷക്കാലത്തെ പഠനത്തിനുശേഷം, അദ്ദേഹം തന്റെ കുടുംബത്തോടൊപ്പം കാലിഫോർണിയയിലെ ലോസ് ഏഞ്ചൽസിലേക്ക് കുടിയേറി.
അവിടെ അദ്ദേഹം ലോസ് ഏഞ്ചൽസിലെ കാലിഫോർണിയ സ്റ്റേറ്റ് യൂണിവേഴ്സിറ്റിയിൽ ചേർന്നു അവിടെ അദ്ദേഹം ബി.എസ്. മെഡിക്കൽ ടെക്നോളജിയിൽ ബിരുദം നേടി.
കാലിഫോർണിയ സ്റ്റേറ്റ് യൂണിവേഴ്സിറ്റിയിൽ ആയിരിക്കുമ്പോൾ, കാലിഫോർണിയ സ്റ്റേറ്റ് യൂണിവേഴ്സിറ്റിയിലെ കെമിസ്ട്രി ബയോകെമിസ്ട്രി പ്രൊഫസറായ ഫോബ് ഡീയുടെ ലബോറട്ടറിയിൽ ബിരുദ ഗവേഷണത്തിൽ ഏർപ്പെട്ടു.
ഗവേഷണത്തോടുള്ള ഈ ആദ്യ സമ്പർക്കം ന്യൂയോർക്ക് സിറ്റിയിലെ കോർനെൽ യൂണിവേഴ്സിറ്റിയുടെ വെയിൽ ഗ്രാജുവേറ്റ് സ്കൂൾ ഓഫ് മെഡിക്കൽ സയൻസസിലെ ബിരുദ സ്കൂളിൽ ചേരാൻ അദ്ദേഹത്തെ പ്രേരിപ്പിച്ചു.
അവിടെ അദ്ദേഹം ഇമ്മ്യൂണോളജിസ്റ്റ് ബോ ഡ്യൂപോണ്ടിനൊപ്പം സ്ലോൺ കെറ്ററിംഗ് ഇൻസ്റ്റിറ്റ്യൂട്ടിൽ (മെമ്മോറിയൽ സ്ലോൺ കെറ്ററിംഗ് കാൻസർ സെന്ററിനുള്ളിലെ ഒരു സ്ഥാപനം) ജോലി ചെയ്തു.
അവിടെ അദ്ദേഹം രോഗപ്രതിരോധശാസ്ത്രത്തിൽ പിഎച്ച്ഡി നേടി.
പ്രശസ്ത വൈറോളജിസ്റ്റും നാഷണൽ അക്കാദമി ഓഫ് സയൻസ് അംഗവുമായ ഹിഡെസാബുറോ ഹനഫൂസയുമായി ചേർന്ന് റോക്ക്ഫെല്ലർ യൂണിവേഴ്സിറ്റിയിൽ പോസ്റ്റ്-ഡോക്ടറൽ അനുഭവം നേടി.
ആവണപ്പലക ഇംഗ്ലീഷ് വിലാസം https://ml.wikipedia.org/wiki/Avanapalaka പ്ലാവിൻ തടിയിൽ തീർത്ത ആവണപ്പലകയാണ്‌ ചിത്രത്തിൽ
തന്ത്രകർമ്മങ്ങൾ ചെയ്യുമ്പോൾ കർമ്മം ചെയ്യുന്നയാൾ ഇരിക്കാനുപയോഗിക്കുന്ന പ്രത്യേക ആകൃതിയിലുള്ള പലകയാണ് ആവണപ്പലക .
മലബാറിലെ ക്ഷേത്രങ്ങളിൽ പൂജാരിമാർ പ്രത്യേക പൂജകൾ നടത്തുമ്പോൾ ദക്ഷിണ വാങ്ങുന്നത് ആവനപലകയിൽ ഇരുന്നുകൊണ്ട്.
ഏതാണ്ട് വൃത്താകൃതിയിലുള്ളതും , തടികൊണ്ട് നിർമ്മിച്ചതുമായ  ഈ പലകയുടെ ചുറ്റുപാടുമുള്ള അരിക് ലളിതമായ അലങ്കാരവേലകളോടുകൂടിയതാണ്‌.
പിടിക്കാൻ പാകത്തിൽ മനോഹരമായ ഒരു കൈപ്പിടിയും, ചുമരിൽ തൂക്കിയിടാനായി കൈപ്പിടിയുടെ അറ്റത്ത് ഒരു ചെറുദ്വാരവും ഉണ്ടാകാറുണ്ട്.
ആമയുടെ ആകൃതിയായതിനാൽ  ഇതിനെ ആമപ്പലകയെന്നും കൂർമ്മപീഠമെന്നുമൊക്കെ പറയാറുണ്ട്.
ക്ഷേത്രങ്ങളിലും ബ്രാഹ്മണ ഭവനങ്ങളിലും കോവിലകങ്ങളിലും പഴയ തറവാടുകളിലും ഇത് ധാരാളമായി കണ്ടുവരുന്നു.
ആവണപ്പലകയുടെ ചിത്രം ആവണപ്പലകയുടെ ചിത്രം Wikimedia Commons has media related to Category:Avanappalaka .
ആവര ഇംഗ്ലീഷ് വിലാസം https://ml.wikipedia.org/wiki/Senna_auriculata
A Cassia auriculata shrub
കേസാല്പിനേഷ്യേ കുടുംബത്തിലെ കാസ്സ്യ ഓറിക്കുലേറ്റ (Cassia ariculata) എന്ന ശാസ്ത്രനാമവും, ടാന്നേർസ് കാസ്സ്യ എന്ന ആംഗലേയ നാമവുമുള്ള ആവര ഇൻഡ്യയിലെയും ശ്രീലങ്കയിലെയും വരണ്ട പ്രദേശങ്ങളിൽ നാലടിയോളം ഉയരത്തിൽ വളരുന്ന ഔഷധസസ്യമാണ് .
ഇൻഡ്യയിൽ അധികമായും കർണ്ണാടകം , തമിഴ്നാട് , ആന്ധ്രാപ്രദേശ് , തെലംഗാണ സംസ്ഥാനങ്ങളിൽ വളരുന്നു .
ആവരയുടെ പൂവ് തെലംഗാണ യുടെ ഔദ്യോഗിക പുഷ്പമാണ്.
ഇടതൂർന്ന ശിഖരങ്ങളും.
ദീർഘവൃത്താകൃതിയിലുള്ള ഇലകൾക്ക് ഒരേ വർഗ്ഗത്തിൽ പെടുന്ന കൊന്നയിലയുമായി രൂപ സാദൃശ്യമുണ്ട്.
തോലിന് തവിട്ടു നിറം, കടും മഞ്ഞ നിറത്തിലുള്ള പൂക്കൾ .
ഫലം 11 സെ മി വര നീളമുള്ള ഒരു പയറാണ് .
അതിനുള്ളിൽ 12 - 20 വരെ കായ്കൾ .
ധാരാളം ഔഷധ ഗുണമുള്ള ആവരയുടെ എല്ലാ ഭാഗങ്ങളും കുഷ്ഠം , ആസ്ത്മ , സന്ധിവാതം , പ്രമേഹം തുടങ്ങിയ രോഗങ്ങളിൽ പ്രധാനമായി ഉപയോഗിച്ചു വരുന്നു.
ചില ഔഷധക്കൂട്ടുകളിൽ ജ്വര ചികിത്സയ്ക്കും, ആമാശയ പുണ്ണിനും ത്വക് രോഗങ്ങളിലും ഉപയോഗിക്കുന്നു .
പൂക്കളിൽ ഫ്ലേവനോയിഡുകൾ , പ്രൊആന്തോസയാനിഡിൻ ,  β സീറ്റോസ്റ്റീറോൾ എന്നീ ഘടകങ്ങൾ അടങ്ങിയിട്ടുണ്ട് .
ആധുനിക ഔഷധശാസ്ത്രം
പൂക്കൾ ജലത്തിൽ കുതിർത്ത ലായനി ഒരു കിലോഗ്രാം ശരീരഭാരത്തിന് 0.45 ഗ്രാം എന്ന അളവിൽ പ്രമേഹൌഷധമായി ഉപയോഗിക്കാം .
ഒരേ അനുപാതത്തിൽ ജലവും മദ്യവും ചേർന്ന ലായനിയിൽ പൂക്കളുടെ പൊടി കുതിർത്തെടുത്ത ലായനി ഉപയോഗിച്ച് പ്രമേഹം ബാധിച്ച എലികളിൽ നടത്തിയ ഗവേഷണങ്ങളിൽ , പൂക്കളിലടങ്ങിയ  എൻ- ബ്യൂട്ടനോൾ അംശങ്ങളാണ് പ്രമേഹൌഷധമായി പ്രവർത്തിക്കുന്നത് എന്ന് കണ്ടെത്തിയിട്ടുണ്ട് .
പൂക്കൾ എഥനോൾ , മെഥനോൾ മദ്യങ്ങളിൽ കുതിർത്ത ലായനികളിൽ നടത്തിയ പരീക്ഷണങ്ങൾ, അവയിൽ വാർദ്ധക്യത്തെ പ്രതിരോധിക്കുന്ന ആന്റൈഓക്സിഡന്റുകൾ അടങ്ങിയിട്ടുണ്ട് എന്ന് തെളിയിച്ചു.
പരീക്ഷണവിധേയമാക്കിയ എലികളിൽ മദ്യം മൂലമുണ്ടാകുന്ന കരൾ രോഗത്തിന് ഇലകളുടെ നീര് ചേർത്തൂണ്ടാക്കിയ ലായനി  ഒരു കിലോഗ്രാം ശരീരഭാരത്തിന് 250 മില്ലിഗ്രാം എന്ന അളവിൽ നൽകുമ്പോൾ കരൾ രോഗത്തിന് പ്രതിവിധിയായും പ്രതിരോധമായും പ്രവർത്തിക്കുന്നു .
നേത്ര രോഗങ്ങൾ, രക്തസ്രാവം, വന്ധ്യത , ത്വൿ‌രോഗങ്ങൾ, ഗർഭാശയ സംബന്ധിയായ രോഗങ്ങൾ, അജീർണ്ണം , പ്രമേഹം തുടങ്ങിയ രോഗങ്ങളുടെ ആയുർവേദ ചികിത്സയിൽ ആവര ഉപയോഗിച്ചു വരുന്നു.
പൂക്കൾ തമിഴ്നാട്ടിൽ ഭക്ഷണമായി ഉപയോഗിക്കുന്നു .
തുകൽ ഊറയ്ക്കിടുന്നതിന് ഉപയോഗിക്കുന്നു, ടാന്നേർസ് കാസ്സ്യ എന്ന പേർ അതുകൊണ്ട് .
മറ്റിനങ്ങൾ പൊന്നാവര
പൊന്നാവര യെന്ന് പേരുള്ള ഇനത്തിന്റെ പൂക്കൾക്ക് ചുവപ്പു നിറമാണ് .
അവലംബം ↑ Nadkarni KM.
The Indian materia medica.
I. Mumbai: Popular Prakashan; 2002.
p. 284.
1 2 3 4 വി. വി. ബാലകൃഷ്ണൻ;ചെടികളും അവയുടെ ഔഷധഗുണങ്ങളും;ഡി സി ബുക്സ് ISBN 81-713-0363-3 ↑ {{ cite web }} : Missing or empty | title= ( help ) ↑ Kirtikar KR, Basu BD.
Indian medicinal plants.
2 nd ed.
Dehradun: International Book Distributors; 2006.
p. 868.
↑ Joshi SG.
Textbook of Medicinal Plants.
New Delhi-Oxford: IBH Publishing Co.; 2000.
p. 119.
↑ Qadry JS.
Shah and Qadry's Pharmacognosy.
12 th Revised ed.
Ahmedabad: B.S. Shah Prakashan; 2005.
p. 243.
↑ Rastogi RP, Mehrotra BN.
Compendium of Indian Medicinal Plants.
New Delhi: National Institute of Science Communication; 1998.
p. 147.
↑ Asolkar LV, Kakkar KK, Chakre OJ.
Second Supplement To, Glossary of Indian medicinal plants with active principles.
Part I (A-K).
New Delhi: National Institute of Science Communication; 1965-81.
p. 177.
↑ Pari L, Latha M. Effect of Cassia auriculata flowers on blood sugar levels, serum and tissue lipids in streptozotocin diabetic rats.
Singapore Med J 2002;43:617-21.
↑ Antidiabetic Activity of Cassia auriculata Flowers: Effect on Lipid Peroxidation in Streptozotocin Diabetes Rats;Pharmaceutical Biology, Volume 40, Issue 7 October 2002 , pages 512 - 517 ↑ SJ Surana, SB Gokhale, RB Jadhav, RL Sawant, Jyoti B Wadekar;Antihyperglycemic activity of various fractions of Cassia auriculata linn.
in alloxan diabetic rats; Indian journal of pharmaceutical chemistry; 2008, Volume : 70, Issue: 2, Page : 227-229 ↑ A. Kumaran, a,  and R. Joel Karunakaran;Antioxidant activity of Cassia auriculata flowers;Fitoterapia;Volume 78, Issue 1, January 2007, Pages 46-47 ↑ Senthil Kumar Rajagopala, Ponmozhi Manickama, Viswanathan Periyasamyb, Nalini Namasivayama;Activity of Cassia auriculata leaf extract in rats with alcoholic liver injury; The journal of nutritional bio-chemistery;Volume 14, Issue 8, Pages 452-458 (August 2003).
↑ G. Parthasarathy, V.V. Prasanth ; Hepatoprotective Activity of Cassia fistula Linn.
Bark Extracts against Carbon Tetra Chloride Induced Liver Toxicity in Rats;The Internet Journal of Pharmacology ISSN: 1531-2976 പുറത്തേക്കുള്ള കണ്ണികൾ http://ayurvedicmedicinalplants.com/index.php?option=com_zoom Itemid=26 page=view catid=3 key=27 hit=1%5Bപ്രവർത്തിക്കാത്ത+കണ്ണി%5D
മാധവി ഇംഗ്ലീഷ് വിലാസം https://ml.wikipedia.org/wiki/Madhavi_(actress)
ദക്ഷിണേന്ത്യൻ ചലച്ചിത്ര മേഖലയിലെ  ഒരു നടിയാണ് മാധവി .
(ജനനം: ഓഗസ്റ്റ് 12, 1962).
17 വർഷത്തോളമുള്ള തന്റെ അഭിനയ ജീവിതത്തിൽ തെലുഗു , തമിഴ് , മലയാളം , കന്നട ചിത്രങ്ങൾക്ക് പുറമേ ഹിന്ദി , ബംഗാളി , ഒറിയ ചിത്രങ്ങളിലും മാധവി അഭിനയിച്ചു.
ഗോവിന്ദസ്വാമിയുടെയും ശശിരേഖയുടെയും മൂന്നു മക്കളിലൊരാളായ മാധവി ജനിച്ചത് ഹൈദരാബാദിലാണ് .
സ്റ്റാൻലി ഗേൾസ് ഹൈസ്കൂളിലെ വിദ്യാഭ്യാസത്തിന് ശേഷം ഹൈദരാബാദ് ഡാൻസ് കോളേജിൽ നിന്ന് ഭരതനാട്യവും നാടോടിനൃത്തവും അഭ്യസിച്ചു.
1976-ൽ പുറത്തിറങ്ങിയ തൂർപു പഡമര (അർഥം:കിഴക്ക് പടിഞ്ഞാറ്) എന്ന തെലുഗുചിത്രത്തിലൂടെ മാധവി തന്റെ കൗമാരപ്രായത്തിൽ തന്നെ ചലച്ചിത്രലോകത്ത് ശ്രദ്ധേയയായി.
തുടർന്ന് പ്രശസ്ത സംവിധായകൻ കെ. ബാലചന്ദർ സംവിധാനം ചെയ്ത മാറോചരിത്ര എന്ന തെലുഗുചിത്രത്തിൽ ഉപനായികയുടെ വേഷത്തിലേക്ക് മാധവിയെ തെരഞ്ഞെടുത്തു.
1981-ൽ ഈ ചിത്രം ഏക് ദൂജെ കേലിയെ എന്ന പേരിൽ ഹിന്ദിയിൽ പുനർനിർമ്മിച്ചപ്പോഴും മാധവി തന്നെ അഭിനയിച്ചു.
മാധവിയുടെ അഭിനയം ഹിന്ദി ചലച്ചിത്ര മേഖലയിൽ ശ്രദ്ധിക്കപ്പെടുകയും ഇതിലെ അഭിനയത്തിന് മികച്ച സഹനടിക്കുള്ള ഫിലിംഫെയർ പുരസ്കാരം ലഭിക്കുകയും ചെയ്തു.
മലയാളത്തിൽ ഒരു വടക്കൻ വീരഗാഥ എന്ന ചിത്രത്തിൽ ഉണ്ണിയാർച്ച എന്ന കഥാപാത്രത്തെ പക്വമായ അഭിനയശൈലിയിലൂടെ മാധവി മനോഹരമാക്കി.
ആകാശദൂത് എന്ന ചിത്രത്തിലെ ജീവിതദുരിതങ്ങളോട് അവസാനം വരെ മല്ലിടുന്ന യുവതിയുടെ വേഷവും ഏറെ പ്രേക്ഷകശ്രദ്ധയാകർഷിച്ചു.
ഈ ചിത്രത്തിലെ അഭിനയത്തിന് മാധവിക്ക്  മികച്ച രണ്ടാമത്തെ നടിക്കുള്ള കേരളസംസ്ഥാന ചലച്ചിത്രപുരസ്കാരം ലഭിച്ചു സ്വകാര്യ ജീവിതം
1996-ൽ ബിസ്സിനസ്സുകാരനായ റാൽഫ് ശർമ്മഎന്ന പകുതി ഇന്ത്യനെ ഗുരുവിന്റെ ഉപദേശപ്രകാരം  വിവാഹം ചെയ്തു.
വിവാഹത്തിനു ശേഷം ചലച്ചിത്ര രംഗത്ത് നിന്നും വിടവാങ്ങി.
ഇവർ ഇപ്പോൾ മൂന്നു പെണ്മക്കക്കളോടൊത്ത്  ന്യൂ ജേർഴ്സിയിൽ താമസിക്കുന്നു.
അഭിനയിച്ച ചിത്രങ്ങൾ മലയാളം (ഭാഗികം) വർഷം സിനിമ കഥാപാത്രം മറ്റ് അഭിനേതാക്കൾ സംവിധാനം കുറിപ്പുകൾ 1980 ലാവ സീത പ്രേം നസീർ, കെ.പി. ഉമ്മർ ഹരിഹരൻ 1981 വളർത്തു മൃഗങ്ങൾ ജാനു സുകുമാരൻ , രതീഷ് ഹരിഹരൻ രണ്ടാമത്തെ മികച്ച നടിക്കുള്ള കേരള സംസ്ഥാന ചലച്ചിത്ര അവാർഡ് ജേതാവ് 1981 ഗർജ്ജനം ഗീത രജനീകാന്ത് C. V. രാജേന്ദ്രൻ 1981 പുച്ചസന്യാസി സന്ധ്യ 1982 അനുരാഗക്കോടതി അനുരാധ ശങ്കർ ഹരിഹരൻ 1982 ഓർമ്മക്കായ് സൂസന്ന അടൂർ ഭാസി, ഭരത് ഗോപി, നെടുമുടി വേണു.
ഭരതൻ മികച്ച നടിക്കുള്ള കേരള സംസ്ഥാന ചലച്ചിത്ര അവാർഡ് വിജയി 1982 കുറുക്കന്റെ കല്ല്യാണം സരിത സുകുമാരൻ, ജഗതി, ബഹദൂർ സത്യൻ അന്തിക്കാട് 1982 ജോൺ ജാഫർ ജനാർദ്ദനൻ നാൻസി മമ്മുട്ടി, രതീഷ്, രവീന്ദ്രൻ ഐ.വി. ശശി 1982 നവംബറിന്റെ നഷ്ടം മീര പ്രതാപ് പോത്തൻ പത്മരാജൻ 1982 സിന്ദൂര സന്ധ്യയക്ക് മൌനം സിജി മമ്മുട്ടി, ശങ്കർ, മോഹൻലാൽ 1983 പൊൻതൂവൽ 1983 പ്രേം നസീറിനെ കാണ്മാനില്ല മാധവിയായി പ്രേംനസീർ, ശ്രീനിവാസൻ, മണിയൻപിള്ള രാജു, വിജയ് മേനോൻ ലെനിൻ രാജേന്ദ്രൻ അതിഥി വേഷം 1983 ഹലോ മദ്രാസ് ഗേൾ സരിത ശങ്കർ, പൂർണ്ണിമ ജയറാം, മോഹൻലാൽ, കുതിരവട്ടം പപ്പു, ഉർവശി J. വില്യംസ് 1983 ചങ്ങാത്തം ആനി മോഹൻലാൽ, മമ്മൂട്ടി, ജഗതി ഭദ്രൻ പ്യാർ കോയി ഖേൽ നഹിൻ എന്ന പേരിൽ ഹിന്ദിയിൽ മൊഴിമാറ്റം ചെയ്യപ്പെട്ടു.
1984 അക്കരെ പത്മാവതി 1984 വികടകവി ശാന്തി 1984 മംഗളം നേരുന്നു രജനി 1984 കുരിശുയുദ്ധം സൂസി, ഡെയ്സി ഇരട്ട വേഷം 1985 ഒരു കുടക്കീഴിൽ വിജയലക്ഷ്മി നെടുമുടി വേണു, ലാലു അലക്സ് ജോഷി 1985 അദ്ധ്യായം ഒന്നുമുതൽ സീത മോഹൻലാൽ, വേണു നാഗവള്ളി സത്യൻ അന്തിക്കാട് 1986 ശോഭരാജ നിഷ ഡോൺ എന്ന ഹിന്ദി സിനിമയുടെ റീമേക്ക്.
1986 ഒരു കഥ ഒരു നുണക്കഥ അമ്മിണിക്കുട്ടി 1987 നൊമ്പരത്തിപ്പൂവ് പത്മിനി മമ്മുട്ടി, ശാരി, ജഗതി പത്മരാജൻ 1989 ഒരു വടക്കൻ വീരഗാഥ ഉണ്ണിയാർച്ച മമ്മുട്ടി, സുരേഷ് ഗോപി, ഗീത ഹരിഹരൻ 1993 ആകാശദൂത് ആനി മുരളി, നെടുമുടി വേണു, ജഗതി സിബി മലയിൽ രണ്ടാമത്തെ മികച്ച നടിക്കുള്ള കേരള സംസ്ഥാന ചലച്ചിത്ര അവാർഡ് ജേതാവ്
മികച്ച നടിക്കുള്ള ഫിലിംഫെയർ അവാർഡ് വിജയി.
1993 ഗാന്ധാരി ഗാന്ധാരി സിദ്ധീഖ്, ബാബു ആന്റണി, ജഗതി, സായികുമാർ സുനിൽ 1994 സുദിനം വിനോദിനി ജയറാം, സുവർണ്ണ മാത്യു, സുധീഷ് നിസാർ 1995 ചൈതന്യം സാവിത്രി 1995 അക്ഷരം ഗായത്രി ദേവി സുരേഷ് ഗോപി, ആനി സിബി മലയിൽ 1996 ആയിരം നാവുള്ള അനന്തൻ ശ്രീദേവി മമ്മൂട്ടി, മുരളി, ഗൌതമി തുളസീദാസ് പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് Madhavi ഔദ്യോഗിക വെബ്സൈറ്റ് അവലംബം
മാധവി (മഹാഭാരതം)
യയാതിയുടെ പുത്രി മാധവിയുടെ കഥ മഹാഭാരതത്തിലെ ഉദ്യോഗപർവ്വത്തിലാണ് (ശ്ലോകം 12, അധ്യായം 145) പ്രതിപാദിക്കപ്പെട്ടിട്ടുളളത്.
അധികമൊന്നും അറിയപ്പെടാതിരുന്ന ഈ ഉപകഥ  പൊതുജന ശ്രദ്ധ ആകർഷിച്ചതിനു കാരണം ഭീഷ്മ് സാഹ്നിയുടെ മാധവി എന്ന നാടകമാണ്.
മലയാളത്തിൽ ഒ.എൻ.വി കുറുപ്പിന്റെ സ്വയംവരം എന്ന കവിതയും മാധവിയുടെ ദുരവസ്ഥയെ ചിത്രീകരിക്കുന്നു കഥാസംഗ്രഹം
ഋഷി വിശ്വാമിത്രന്റെ ശിഷ്യനായിരുന്നു ഗാലവൻ.
ഗുരുകലാധ്യയനം കഴിഞ്ഞ്  വിട പറയുമ്പോൾ ഗുരുദക്ഷിണ നല്കാൻ ഗാലവൻ തയ്യാറായി.
ഒന്നും വേണ്ടെന്ന് വിശ്വാമിത്രൻ ആവർത്തിച്ചാവർത്തിച്ചു പറഞ്ഞെങ്കിലും ഗാലവൻ പിടിവാദം പിടിച്ചു.
നീരസം പൂണ്ട വിശ്വാമിത്രൻ ഉത്തരവിട്ടു -  ലക്ഷണമൊത്ത വെളുത്ത എണ്ണൂറു കുതിരകൾ , ഓരോന്നിന്റേയും ഒരു ചെവി മാത്രം കറുത്തിരിക്കണം.
ദിക്ഭ്രാന്തനായ ഗാലവൻ, ചക്രവർത്തി യയാതിയെ സമീപിച്ചു.
തന്റെ കൈവശം അത്തരം കുതിരകളില്ലെന്നും, എന്നാൽ തന്റെ പുത്രി മാധവിക്ക് ഗാലവന്റെ ആവശ്യം നിറവേറ്റിത്തരാനാകുമെന്നും പറഞ്ഞ് യയാതി മകളെ ഗാലവന് ദാനമായി നല്കി.
അതി സുന്ദരിയായിരുന്ന മാധവിയെ അയോധ്യയിലെ രാജാവ് ഹരിയാസനന് ഒരു വർഷത്തേക്ക്  വിവാഹം കഴിച്ചു കൊടുത്ത് ഗാലവൻ ഒരു ചെവി കറുത്ത  ഇരുനൂറു വെളളക്കുതിരകളെ സമ്പാദിക്കുന്നു.
രാജാവിന് മാധവിയിൽ  വസുമൻ എന്ന പുത്രൻ ജനിക്കുന്നു.
ഒരു വർഷത്തെ കാലാവധി കഴിഞ്ഞപ്പോൾ  ഗാലവൻ മാധവിയെ ഇനിയുമൊരു വർഷത്തേക്ക് കാശിരാജാവ് ദിവോദാസനു കൈമാറുന്നു.
ദിവോദാസനും ലക്ഷണമൊത്ത ഇരുനൂറു കുതിരകളെ  പകരം നല്കുന്നു.
മൂന്നാമത്തെ വർഷം ഉസിനാര ചക്രവത്തിയുടെ കൊട്ടാരത്തിലാണ് മാധവിക്ക് കഴിയേണ്ടി വന്നത്.
മൂന്നു കൊല്ലങ്ങൾ കഴിഞ്ഞിട്ടും അറുനൂറു കുതിരകളെ മാത്രം സമ്പാദിക്കാനായ ഗാലവൻ നിരാശനായി വിശ്വാമിത്രനെ സമീപിക്കയും അറുനൂറു കുതിരകളോടൊപ്പം മാധവിയേയും ഋഷിക്കു കാഴ്ച വെക്കുകയും ചെയ്യുന്നു.
മാധവിയിൽ ഋഷിക്കു പിറക്കുന്ന പുത്രനാണ് അഷ്ടകൻ.
വിശ്വാമിത്രൻ ഗാലവനെ ഋണമുക്തനാക്കുന്നു.
തന്റെ ആവശ്യം തീർന്നപ്പോൾ ഗാലവൻ മാധവിയെ തിരിച്ച് യയാതിയെ ഏല്പിക്കുന്നു.
യയാതി മകളുടെ സ്വയം വരം ഏർപ്പാടു ചെയ്യാൻ ഒരുങ്ങിയെങ്കിലും, അവൾ വനവാസമാണ് കാംക്ഷിച്ചത്.
ആജീവനാന്തം താൻ നേടിയെടുത്ത പുണ്യം പിതാവിനു ചാർത്തിക്കൊടുക്കാൻ   മാധവി തയ്യാറായാതായും കഥയിൽ പറയുന്നു.
ചൂഷണത്തിനു വിധേയമാകുന്ന സ്ത്രീവർഗ്ഗത്തിന്റെ  പ്രതീകമായാണ് മാധവി പൊതുവേ  ചർച്ച ചെയ്യപ്പെട്ടിട്ടുളളത്.
മാധവി (സസ്യം) ഇംഗ്ലീഷ് വിലാസം https://ml.wikipedia.org/wiki/Hiptage_benghalensis
Hiptage benghalensis
ഇന്ത്യയിലും മറ്റു ഏഷ്യൻ രാജ്യങ്ങളിലും കാണുന്ന നിത്യഹരിതയായ ഒരു ബഹുവർഷവള്ളിച്ചെടിയാണ് പന്നിവള്ളി , സീതാമ്പു , മാധവീലത മധുമലർ , ചിറ്റിലക്കൊടി എന്നെല്ലാം പേരുകളുള്ള മാധവി .
( ശാസ്ത്രീയനാമം : Hiptage benghalensis ) .
സുഗന്ധവും ഭംഗിയുമുള്ള പുഷ്പങ്ങളുള്ളതിനാൽ നട്ടുവളർത്താറുണ്ട്.
ആയുർവേദത്തിൽ ഔഷധമായി ഉപയോഗിക്കാറുണ്ട്.
പലരാജ്യങ്ങളിലും ഇതിനെ ഒരു അധിനിവേശസസ്യമായി കരുതുന്നു .
ചുമ, നെഞ്ചെരിച്ചിൽ, കുഷ്ഠം എന്നിവയുടെ ചികിൽസയ്ക്ക് ഉപയോഗിക്കുന്നു.
തെക്കൻ കേരളത്തിൽ ഞരമ്പോടൽ ആയി ഉപയോഗിക്കുന്നു.
ഇല, തൊലി അവലംബം പുറത്തേക്കുള്ള കണ്ണികൾ ചിത്രങ്ങൾ http://www.ars-grin.gov/cgi-bin/npgs/html/taxon.pl?19180 Archived 2009-05-14 at the Wayback Machine .
വിക്കിസ്പീഷിസിൽ Hiptage benghalensis എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Hiptage benghalensis എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മാധവറാവു ബാഗൽ
എഴുത്തുകാരൻ, കലാകാരൻ, പത്രപ്രവർത്തകൻ, സാമൂഹിക പരിഷ്കർത്താവ്, രാഷ്ട്രീയ പ്രവർത്തകൻ, പ്രസംഗകൻ, സ്വാതന്ത്ര്യസമര സേനാനി എന്നീ നിലകളിൽ പ്രശസ്തനായിരുന്നു  മാധവറാവു ഖാണ്ഡേറാവു ബാഗൽ (28 മേയ് 1895 - 1986) .
1895 മേയ് 28-ന് കോലപ്പൂരിൽ ജനിച്ചു .
അദ്ദേഹത്തിന്റെ പിതാവ് ഖാണ്ഡേറാവു ബാഗൽ പ്രശസ്തനായ ഒരു അഭിഭാഷകനും  തഹസിൽദാരും സാമൂഹ്യ പരിഷ്കർത്താവും ആയിരുന്നു.
ഖാണ്ഡേറാവു സത്യശോധക് സമാജ് എന്ന സംഘടനയുടെ ഒരു നേതാവായിരുന്നു .
"ഹണ്ടർ" എന്ന പേരിൽ ഒരു പത്രത്തിന്റെ പത്രാധിപരായിരുന്നതിനാൽ "ഹണ്ടർകർ" എന്ന പേരിലും ഇദ്ദേഹം അറിയപ്പെട്ടു .
കോലാപൂരിലെ രാജാറാം ഹൈസ്കൂളിൽ ആയിരുന്നു ആദ്യകാലവിദ്യാഭ്യാസം.
ബോംബെയിലെ ജെ. ജെ. സ്കൂൾ ഓഫ് ആർട്ടിൽ നിന്നുള്ള ചിത്രകല, മോഡലിംഗ്, ചുവർചിത്രകല എന്നിവയിൽ പഠനം പൂർത്തിയാക്കി .
ചിത്രകലയിൽ
ചിത്രകലയിൽ ബാഗൽ നിറങ്ങളുടെ മിതമായ പ്രയോഗത്തിലൂടെ സ്വന്തമായ ഒരു ശൈലി സൃഷ്ടിച്ചു.
സുന്ദരമായ പശ്ചാത്തലം അദ്ദേഹത്തിന്റെ ചിത്രങ്ങളുടെ പ്രത്യേകതയാണ്.
ആർട്ടിസ്റ്റ്സ് ഓഫ് കോലാപ്പൂർ, ആർട്ട്സ് ആൻഡ് ആർട്ടിസ്റ്റ്സ് എന്നിങ്ങനെ രണ്ട് പുസ്തകങ്ങൾ അദ്ദേഹം രചിച്ചിട്ടുണ്ട് .
സാമൂഹ്യപരിഷ്കരണം
ഒരു സാമൂഹ്യപരിഷ്കർത്താവ് എന്ന നിലയിൽ, അദ്ദേഹം ദലിതരുടെ ഉയർച്ചയ്ക്കായി പ്രവർത്തിച്ചു .
ദളിതർക്ക് ക്ഷേത്രസന്ദർശനവും മറ്റു ജാതിക്കാരുമായി ചേർന്നു പ്രവർത്തിക്കാൻ അവസരവും അനുവദിക്കണമെന്ന് വാദിച്ചു.
പിതാവിന്റെ സത്യശോധക്  പാരമ്പര്യം മാധവറാവുവും പിന്തുടർന്നു.
1927 ൽ അദ്ദേഹം സത്യശോധക് പ്രവർത്തകർ സോഷ്യലിസ്റ്റുകൾ ആയിരിക്കണമെന്ന് പ്രഖ്യാപിച്ചു .
1939 ൽ ബാഗൽ കോലാപൂർ രാജ്യത്ത് പ്രജാ പരിഷദ് സ്ഥാപിച്ചു.
കോലാപ്പൂരിലെ കർഷകർക്ക് വേണ്ടി രത്‌നാപ്പ കുംഭാർ തുടങ്ങിയവരുമായി യോജിച്ച് പ്രക്ഷോഭങ്ങൾ നടത്തി .
1941 ൽ കോലാപ്പൂരിൽ തദ്ദേശ സ്വയംഭരണ സ്ഥാപനങ്ങൾ ആരംഭിച്ചപ്പോൾ മാധവറാവു ബാഗൽ, രത്‌നാപ്പ കുംഭാർ, ഗോവിന്ദ്റാവു കൊർഗാവങ്കർ എന്നിവരായിരുന്നു കോലാപ്പൂർ മുനിസിപ്പൽ കോർപ്പറേഷന്റെ നിയന്ത്രണ ബോർഡ് അംഗങ്ങൾ.
ഇന്ത്യയുടെ സ്വാതന്ത്ര്യസമര പ്രക്ഷോഭത്തിന്റെ മുൻ നിര നേതാക്കളിൽ ഒരാളായിരുന്നു അദ്ദേഹം.
കോലാപ്പൂർ നാട്ടുരാജ്യം യൂണിയൻ ഓഫ് ഇന്ത്യയിൽ ലയിപ്പിക്കുന്നതിൽ അദ്ദേഹം പ്രധാന പങ്കുവഹിച്ചു.
രത്നാപ്പ കുംഭാർ, ദിനകർ ദേശായി, നാനസാഹിബ് ജഗദലെ, ആർ ഡി. മിൻചെ തുടങ്ങിയവരുൾപ്പെടെ നിരവധി സഹപ്രവർത്തകരോടൊപ്പം അദ്ദേഹം അറസ്റ്റ് ചെയ്യപ്പെട്ടു.
1930 കളുടെ മധ്യത്തിൽ ഇന്ത്യൻ ദേശീയ കോൺഗ്രസ്സിൽ ചേർന്നു.
1940-47 കാലഘട്ടത്തിൽ മഹാത്മാഗാന്ധി , വല്ലഭായി പട്ടേൽ , ജവഹർലാൽ നെഹ്രു തുടങ്ങിയ നേതാക്കളുമായി ചേർന്ന് പ്രവർത്തിച്ചിരുന്നു.
മാധവാനന്ദവിലാസം ഹയർ സെക്കന്ററി സ്കൂൾ
മലപ്പുറം ജില്ലയിലെ വള്ളിക്കുന്ന് പഞ്ചായത്തിൽ സ്ഥിതി ചെയ്യുന്നു ഒരു വിദ്യാലയമാണ് എം.വി.എച്ച്.എസ്.എസ് അരിയല്ലൂർ എന്ന ചുരുക്ക പേരിൽ അറിയപെടുന്ന മാധവാനന്ദവിലാസം ഹയർ സെക്കന്ററി സ്കൂൾ .
വി. ശ്രീജയ ഹയർ സെക്കൻററി വിഭാഗം പ്രിൻസിപ്പലും എം. വിനു ഹൈ സ്‌കൂൾ വിഭാഗം ഹെഡ് മാസ്റ്ററുമാണ്.
ആരംഭകാലത്ത്, നെടുവ നോർത്ത് ആദിദ്രാവിഡ എലിമെൻററി സ്കൂൾ എന്ന പേരിലാണ് സ്കൂൾ അറിയപ്പെട്ടിരുന്നത്.
1940ഓടു കൂടി പേര്, അരിയല്ലൂർ സൗത്ത് എലിമെന്ററി സ്കൂൾ എന്നാക്കി മാറ്റി.
1958ൽ, ഈ അപ്പർ പ്രൈമറിയാകുകയും 'മാധവാനന്ദവിലാസം അപ്പർ പ്രൈമറി സ്കൂൾ' എന്ന് പേരാക്കുകയും ചെയ്തു.
1962 ജൂണിൽ വിദ്യാലയം അപ്പഗ്രേഡ് ചെയ്ത് 'മാധവാനന്ദവിലാസം ഹൈസ്കൂൾ' ആയി.
1998ൽ ഹയർസെക്കന്ററി ആയി അപ്പഗ്രേഡ് ചെയ്യപ്പെട്ടതിനെ തുടർന്ന്, മാധവാനന്ദവിലാസം ഹയർസെക്കന്ററി സ്കൂളായി നിലകൊള്ളുന്നു.
അഞ്ച് ഏക്കയിൽ നില്ക്കുന്ന ഈ സ്ഥലത്താണ് സ്കൂളിൽ നിലവിൽ, 2000 ലേറെ വിദ്യാർത്ഥികൾ പഠിക്കുന്നുണ്ട്.
പാഠ്യേതര പ്രവർത്തനങ്ങൾ ലിറ്റിൽ കൈറ്റ്‌സ് സ്കൗട്ട് ഗൈഡ്സ് ജെ. ആർ. സി. ബാന്റ് ട്രൂപ്പ് 'ലവ് ഗ്രീൻ' പരിസ്ഥിതി ക്ലബ് വിദ്യാരംഗം കലാ സാഹിത്യ വേദി എസ്. പി. സി. വിവിധ ക്ലബുകൾ മാനേജ്മെൻറ് കെ. കുഞ്ഞിരാമൻ നായർ(സ്ഥാപക മാനേജർ) കെ. കെ. വിശ്വനാഥൻ(നിലവിലെ മാനേജർ) മുൻ പ്രധാനാദ്ധ്യാപകർ വി. എസ്. കൃഷ്ണയ്യർ ടി. ഗോപാലകൃഷ്ണൻ എം. രാമദാസ് രാജ കെ.പി. ഭാനുവിക്രമൻ നായർ സി.എ. അന്നക്കുട്ടി എ.പി. രാജൻ ജേക്കബ് തോമസ് സി. ബാലകൃഷ്ണൻ എം.പി. അശോകൻ ജി. ബാലകൃഷ്ണപ്പിള്ള എ. തങ്കം സി. ദേവദാസൻ വനജ പി ത്രേസ്യാമ്മതോമസ്സ് അവലംബം ↑ https://www.thehindu.com/news/national/kerala/student-police-cadets-of-vithura-school-in-kerala-capital-pilots-global-campaign-against-child-marriage-trafficking/article37793079.ece ↑ https://www.newindianexpress.com/cities/thiruvananthapuram/2021/dec/11/kerala-student-police-cadets-spearhead-global-campaign-to-fight-child-marriage-2394145.html ↑ പുറത്തേക്കുള്ള കണ്ണികൾ List of Schools in Malappuram M. V. H. S. S. Ariyallur Employee and Student Details
മാധവിവർമ്മ (നാടകം)
മാധവിക്കുട്ടി രചിച്ച മലയാള നാടകമാണ് മാധവിവർമ്മ .
പ്രൊഫഷണൽ നാടകവേദിക്ക് വേണ്ടി ഒരു സ്ത്രീ തയ്യാറാക്കിയ ആദ്യ നാടകമാണിത്.
ഇബ്രാഹിം വേങ്ങരയുടെ ചിരന്തന തീയേറ്റേഴ്സിനു വേണ്ടി 1986  ലാണ് ഈ നാടകം എഴുതിയത്.
അറുപതോളം വേദികളിൽ ഈ നാടകം അവതരിപ്പിച്ചിട്ടുണ്ട്.
സംവിധാനം നെല്ലിക്കോട് ഭാസ്ക്കരനായിരുന്നു .
മാധവിവർമ്മയെന്ന നാടകത്തിൽ അഞ്ചു രംഗങ്ങളാണുള്ളത്.
കഥാ പാത്രങ്ങളുടെ സ്വഭാവം പരിചയപ്പെടുത്തുന്നതാണ് ആദ്യരംഗം.
ഡോക്ടർമാരായ ദീപ, സുശീൽ മാധവി, വിനായക്, എന്നിവരും രോഗിയായ  അബ്ദള്ളിന്റെ അച്ഛനും ദീപയുടെ കാമുകനായ സന്ദീപും ആണ് ഈ രംഗത്ത് പ്രധാനമായി  പ്രത്യക്ഷപ്പെടുന്ന കഥാപാത്രങ്ങൾ.
മാധവി പരേഖ് ഇംഗ്ലീഷ് വിലാസം https://ml.wikipedia.org/wiki/Madhvi_Parekh
ഒരു ഇന്ത്യൻ ചിത്രകാരിയാണ് മാധവി പരേഖ് (ജനനം. 1942).
ഇന്ത്യയ്ക്കകത്തും പുറത്തുമായി നിരവധി പ്രദർശനങ്ങൾ അവർ നടത്തി.
ലളിതകലാ അക്കാദമിയുടെ ദേശീയ പുരസ്ക്കാരമുൾപ്പെടെ മാധവിയ്ക്ക് ലഭിച്ചിട്ടുണ്ട്.
സ്വയം ചിത്രം വര പഠിച്ച മാധവി ഡൽഹി കേന്ദ്രീകരിച്ച് പ്രവർത്തിക്കുന്നു.
അഹമ്മദാബാദിനടുത്ത് സഞ്ജയ എന്ന ഗ്രാമത്തിലാണ് മാധവി പരേഖ് ജനിച്ചത്.
സ്കൂൾ അധ്യാപകനായിരുന്നു അച്ഛൻ.
പതിനാറാം വയസിൽ  ആർട്ടിസ്റ്റ് മനു പരേഖുമായുള്ള വിവാഹശേഷം ഗുജറാത്തിൽ നിന്നും കൊൽക്കത്തയിലേക്ക് മാറി.
ജെ ജെ സ‌്കൂൾ ഓഫ‌് ആർട്ടിൽനിന്ന‌് കലാപരിശീലനം കഴിഞ്ഞയാളായിരുന്നു മനു പരേഖ‌്.
അദ്ദേഹത്തിന്റെ പ്രോത്സാഹനത്തിൽ മറ്റൊരു ശിക്ഷണവും ഇല്ലാതെതന്നെ മാധവി വരച്ചുതുടങ്ങി.
ആദ്യമായി മാധവി വരയ‌്ക്കാനായി പെൻസിൽ കൈയിലെടുക്കുന്നതുപോലും മൂത്തമകൾ മനീഷയെ ഗർഭം ധരിച്ചിരിക്കുമ്പോഴാണ‌്.
കുട്ടികൾ വരയ്ക്കുന്ന രൂപങ്ങൾക്ക് സമാനമാണ് മാധവിയുടെ രചനകൾ.
കൊൽക്കത്തയിലെ കെമൗൾഡ് ആർട്ട് ഗാലറിയിലാണ് മാധവി തൻറെ ആദ്യ പ്രദർശനം നടത്തിയത്.
ഭോപ്പാൽ ഭാരത‌് ഭവനിലും മൂംബൈ ജഹാംഗീർ ആർട്ട‌് ഗ്യാലറിയിലും ന്യൂഡൽഹി ആർട്ട‌് ഗ്യാലറിയിലുമെല്ലാം മാധവിയുടെ ചിത്രങ്ങൾ പ്രദർശിപ്പിച്ചിട്ടുണ്ട‌്.
പുരസ്കാരങ്ങൾ Year പുരസ്കാരം /അംഗീകാരം 2003 വേൾപൂൾ വിമൻസ് അച്ചീവ്മെന്റ് ഇൻ ദ വേൾഡ് ഓഫ് ഫൈൻ ആർട് 1989-91 ഗവൺമെന്റ് ഓഫ് ഇന്ത്യ സീനിയർ ഫെലോഷിപ്പ് 1989 റസിഡൻസി ഫെലോഷിപ്പ്, ഫൈൻ ആർട്സ് വർക്ക് സെന്റർ, പ്രോവിൻസ് ടൗൺ 1989 യു.എസ്.ഐ.എ ഫെലോഷിപ്പ് 1979 ലളിതകലാ അക്കാദമി ദേശീയ പുരസ്കാരം 1970-72 പാരീസിൽ പഠനത്തിനായി ഫ്രഞ്ച് സർക്കാരിന്റെ സ്കോളർഷിപ്പ്
ശൈലി മാധവി പരേഖ് രചനകൾ കൊച്ചി മുസിരിസ് ബിനാലെയിൽ കാണുന്നവർ
ഗ്രാമത്തിലെ നാടോടിക്കഥകളാണ് മാധവി ക്യാൻവാസിലാക്കിയത്.
ഗ്രാമക്കാഴ്ചകൾ, അവിടുത്തെ മൃഗങ്ങളും മനുഷ്യരും, ദൈനംദിന ജീവിതത്തിലെ കാഴ്ചകൾ,  ഗുജറാത്തിലെ ഗ്രാമങ്ങളിൽ വീടുകളിലെ പ്രത്യേക ചടങ്ങുകളിൽ കാണുന്ന ചിത്രങ്ങൾ, രംഗോലി, പരമ്പരാഗത രൂപങ്ങൾ എന്നിവയും കൊച്ചുപൂവുകൾ, കിളികൾ, മരങ്ങൾ, വള്ളിച്ചെടികൾ എന്നിവയൊക്കെയാണ‌് മാധവി വരയ്ക്കുന്നത‌്.
മുറങ്ങളിലും പലകകളിലും കുടത്തിലും കലത്തിലുമൊക്കെയാണ് രൂപങ്ങൾ വരയ്ക്കുന്നത്.
കൊച്ചി മുസിരിസ് ബിനാലെ 2018 മാധവി പരേഖിന്റെ രചന, കൊച്ചി -മുസിരിസ് ബിനാലെ 18
പ്രധാനവേദിയായ ഫോർട്ട്കൊച്ചി ആസ്പിൻവാൾ ഹൗസിലാണ് മാധവി തന്റെ സൃഷ്ടികൾ പ്രദർശിപ്പിച്ചിരുന്നത്.
കരിയും അക്രലിക് നിറങ്ങളും ഈ സൃഷ്ടികളിൽ  ഉപയോഗിച്ചിരിക്കുന്നു.
ഗ്രാമത്തിലെ നാടോടിക്കഥകളാണ് മാധവി ക്യാൻവാസിലാക്കുന്നത്.
ഗ്രാമക്കാഴ്ചകൾ, അവിടുത്തെ മൃഗങ്ങളും മനുഷ്യരും, ദൈനംദിന ജീവിതത്തിലെ കാഴ്ചകൾ തുടങ്ങിയവ വ്യത്യസ്തമായ ദൃശ്യഭാഷയാണ് രചിക്കുന്നത്.
ഇവയെല്ലാം സ്വയാർജ്ജിതമായ ചിത്രരചനാ രീതികളിലൂടെ അവർ പകർത്തുന്നു.
പ്രതലത്തിൽ കൃത്യമായ ഇടത്തു നിന്നല്ല ചിത്രം വരച്ച് തുടങ്ങുന്നത്.
ക്യാൻവാസിന്റെ ഏതെങ്കിലും സ്ഥലത്തു നിന്നും തുടങ്ങിയാണ് ചിത്രം രൂപാന്തരപ്പെടുന്നത്.
ചിത്രങ്ങളിലധികവും ഗ്രാമീണ കാഴ്ചകളാണ് വർണിച്ചിരിക്കുന്നത്.
വെള്ളനിറത്തിലുള്ള ചെറുതൂണുകൾ പോലുള്ള രൂപങ്ങളാണ്.
തികച്ചും പരമ്പരാഗത ചിത്രരചനാ രീതിയിൽ തയ്യാറാക്കിയിരിക്കുന്ന ഈ വരകളും പ്രതിമാരൂപങ്ങളും ഏറ്റവും ആധുനികമായ വിഷയങ്ങളെയാണ് കൈകാര്യം ചെയ്യുന്നത്.
മുളയിൽ കടലാസ് കുഴച്ച് നിർമ്മിച്ചിരിക്കുന്ന നാല് പ്രതിമാരൂപങ്ങൾ, ഗ്രാമീണ മൂല്യങ്ങളാണ് ഇതിലൂടെ അവർ വരച്ച് കാട്ടുന്നത്.
അവലംബം ↑ {{ cite web }} : Cite has empty unknown parameter: | dead-url= ( help ) ↑ അന്യതയിൽ നിന്നും അന്യോന്യതയിലേക്ക്, ബിനലെ കൈപ്പുസ്തകം, 2018 ↑ ↑
മാധവി മുദ്‌ഗൽ
അറിയപ്പെടുന്ന ഒരു ഇന്ത്യൻ ശാസ്ത്രീയ നർത്തകിയാണ് മാധവി മുദ്‌ഗൽ.
ഒഡീസി നൃത്ത ശൈലിയിലാണ് ഇവരുടെ പ്രാഗൽഭ്യം.
1984-ൽ സംസ്കൃതി അവാർഡ്, 1990-ൽ പത്മശ്രീ , 1996-ൽ ഒറീസ്സ സംസ്ഥാന സംഗീത നാടക അക്കാദമി അവാർഡ്, 1997-ൽ ഫ്രഞ്ച് ഗവണ്മെന്റിന്റെ ഗ്രാൻഡ് മെഡയിൽ ഡി ലാ വിൽ, 2000-ൽ കേന്ദ്ര സംഗീത നാടക അക്കാദമി അവാർഡ്,  2002ൽ ഡൽഹി സംസ്ഥാന പരിഷത്ത് സമ്മാൻ എന്നിവ ഉൾപ്പെടെ നിരവധി പുരസ്കാരങ്ങൾ കരസ്ഥമാക്കിയിട്ടുണ്ട്.
2004-ൽ നൃത്യചൂഡാമണി എന്ന ബഹുമതിക്കർഹയായി.
പ്രശസ്ത നർത്തകിയായ ആരുഷി മുദ്‌ഗൽ അനന്തരവളാണ് ആദ്യകാലജീവിതം
ഹിന്ദുസ്ഥാനി സംഗീതം, ക്ലാസിക്കൽ നൃത്തം എന്നിവയ്ക്ക് ന്യൂ ഡെൽഹിയിൽ ഏറ്റവും പ്രസിദ്ധമായ ഗന്ധർവ മഹാദ്യാലയത്തിന്റെ സ്ഥാപകനായ പ്രൊഫസർ വിനയ് ചന്ദ്ര മൗദ്ഗല്യയുടെ മകളായി മാധവി മുദ്ഗൽ ജനിച്ചു.
കലയും നൃത്തവുമായി ആഴത്തിലുള്ള സ്നേഹം കുടുംബ പാരമ്പര്യത്തിൽ നിന്ന് ലഭിച്ചു.
ഗുരു ശ്രീ ഹരേകൃഷ്ണ ബേർഹയുടെ ശിക്ഷണത്തിൽ നൃത്തമഭ്യസിച്ചു തുടങ്ങിയ മാധവിയുടെ മികവ് വൈകാതെ തിരിച്ചറിയപ്പെട്ടു.
നാലാം വയസ്സിൽ തന്നെ അരങ്ങേറ്റം നടത്തി .
തുടക്കത്തിൽ അവർ ഭരതനാട്യം, കഥക് തുടങ്ങിയവ പഠിച്ചു.
പിന്നീട് ഒഡീസി തിരഞ്ഞെടുക്കുകയായിരുന്നു.
മഹാനായ ഗുരു കേളു ചരൺ മഹാപത്രയുടെ കീഴിൽ ഒരു മികച്ച നർത്തകിയായി മാധവി മുദ്ഗൽ പേരെടുത്തു.
പ്രശസ്ത ഹിന്ദുസ്ഥാനി സംഗീതജ്ഞനും പത്മശ്രീ ജേതാവുമായ മധുപ് മുദ്ഗൽ സഹോദരനാണ്.
ഇദ്ദേഹത്തിന്റെ മകളാണ് പ്രശസ്ത നർത്തകിയായ ആരുഷി മുദ്ഗൽ.
മറ്റൊരു സഹോദരൻ മുകുൾ മുദ്ഗൽ പഞ്ചാബ്-ഹരിയാന ഹൈക്കോടതി ചീഫ് ജസ്റ്റിസ് ആയിരുന്നു.
2013-ലെ ഐ.പി.എൽ വാതുവെയ്പ് കേസ് അന്വേഷിച്ച മുദ്ഗൽ കമ്മിറ്റിയുടെ തലവൻ ഇദ്ദേഹമായിരുന്നു.
മുകുൾ മുദ്ഗലിന്റെ മുൻഭാര്യയായിരുന്നു പ്രശസ്ത ഗായിക ശുഭാ മുദ്ഗൽ .
ഇവരുടെ മകനും മാധവിയുടെ അനന്തരവനുമായ ധവൾ, ‘ഹാഫ് സ്റ്റെപ്പ് ഡൗൺ’ എന്ന പ്രശസ്ത റോക്ക് ബാൻഡിലെ പ്രധാന ഗായകനാണ് .
മാധവി സർദേശായി ഇംഗ്ലീഷ് വിലാസം https://ml.wikipedia.org/wiki/Madhavi_Sardesai
കൊങ്കിണി സാഹിത്യകാരിയാണ് മാധവി സർദേശായി (7 ജൂലൈ 1962 - 22 ഡിസംബർ 2014).
2014 ലെ കേന്ദ്ര സാഹിത്യ അക്കാദമി പുരസ്കാരം ഇവരുടെ മൻതാൻ എന്ന ഉപന്യാസ സമാഹാരത്തിനായിരുന്നു.
സാഹിത്യ പാരമ്പര്യമുള്ള കുടുംബത്തിൽ ജനിച്ചു.
ജ്ഞാനപീഠ ജേതാവ് രവീന്ദ്ര കേൽക്കറിന്റെ മരുമകളാണ്.
ഭാഷാ ശാസ്ത്രത്തിൽ ബിരുദാനന്തര ബിരുദവും  പി.എച്ച്.ഡിയും നേടി.
ഗോവ സർവകലാശാല കൊങ്കിണി വകുപ്പു മേധാവിയായ ഇവർ കൊങ്കിണി സാഹിത്യ മാസിക ജാഗിന്റെ പത്രാധിപരായും പ്രവർത്തിച്ചു..
ലോക്‌മത് ദിനപത്രത്തിന്റെ ഗോവ എഡിഷൻ പത്രാധിപർ രാജു നായികിന്റെ ഭാര്യയാണ്.
കൃതികൾ മൻതാൻ ഭാസ - ഭാസ് .
ഏക വിതാരചി ജീവിത കഥ മൻകുള്ളോ രാജ് കുൻവോർ (Mankullo Raj Kunvor) പുരസ്കാരങ്ങൾ കേന്ദ്ര സാഹിത്യ അക്കാദമി പുരസ്കാരം 2014 അവലംബം ↑ http://www.mangalam.com/print-edition/india/263562 ↑ http://timesofindia.indiatimes.com/city/goa/Sahitya-Akademi-winner-Madhavi-Sardesai-passes-away/articleshow/45609778.cms ↑ ↑ പുറം കണ്ണികൾ Madhavi Sardesai എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.